คาร์ราเกอร์ ชี้ หงส์แดงยังมีโอกาสเสีย คูตินโญ
สำนักข่าวต่างประเทศรายงานวันที่ 26 ม.ค. ว่า เจมี คาร์ราเกอร์ อดีตกองหลังของทีม หงส์แดง ลิเวอร์พูล สโมสรยักษ์ใหญ่แห่งศึกพรีเมียร์ลีก อังกฤษ เชื่อว่า หงส์แดงยังมีโอกาสที่จะเสีย ฟิลิปเป คูตินโญ กองกลางทีมชาติบราซิลออกจากถิ่นแอนฟิลด์ ถ้าทีม เจ้าบุญทุ่ม บาร์เซโลนา แสดงความจริงจังที่จะคว้าตัวแข้งมากพรสวรรค์รายนี้ไปร่วมทีม,สำหรับ คูตินโญ ตกเป็นข่าวอย่างหนักกับ บาร์เซโลนา แต่สุดท้ายเจ้าตัวก็เพิ่งจรดปากกาต่อสัญญากับสโมสรไปอีก 5 ปี ฟันค่าเหนื่อย 150,000 ปอนด์ต่อสัปดาห์ อย่างไรก็ตาม คาร์ราเกอร์ เชื่อว่าดีลระหว่าง คูตินโญ กับ บาร์เซโลนา ยังมีความเป็นไปได้,ในอดีตเราเคยมีนักเตะหลายรายที่ต่อสัญญาใหม่แล้วจากนั้นก็ย้ายทีม ถ้าคูตินโญไม่มีความสุขเขาคงไม่จรดปากกาต่อสัญญา เราได้ยินมาว่ามันไม่มีค่าฉีกสัญญา แต่มันก็ไม่ใช่ทุกอย่างหรอก ลิเวอร์พูลก็ไม่ต่างจากสโมสรอื่นในโลกฟุตบอล หากบาร์เซโลนาหรือเรอัล มาดริด เข้ามาหานักเตะของคุณและจ่ายในสิ่งที่คุณต้องการ เขาก็อาจจะไป เพราะ 99 เปอร์เซ็นต์ของนักเตะ ต้องการที่จะเล่นให้กับ 2 สโมสรนั้น คาร์ราเกอร์ กล่าว
เจมี คาร์ราเกอร์ อดีตกองหลังของลิเวอร์พูล เชื่อว่า หงส์แดงยังมีโอกาสที่จะเสีย ฟิลิปเป คูตินโญ ออกจากทีม ถ้าบาร์เซโลนาแสดงความจริงจังที่จะคว้าตัวไปร่วมทีม
ฟิลิปเป คูตินโญ,บาร์เซโลนา,ลิเวอร์พูล,ข่าวกีฬา,พรีเมียร์ลีก